URDHËR
Nr. 527, datë 20.10.2017

PËR DELEGIM KOMPETENCASH

Në mbështetje të nenit 102, pika 4 të Kushtetutës së Republikës së Shqipërisë, neneve 28, 29, të ligjit nr. 44/2015, datë 30.4.2015, “Kodi i Procedurave Administrative të Republikës së Shqipërisë”, ligjit nr.
9000, datë 30.1.2003, “Për organizimin dhe funksionimin e Këshillit të Ministrave”, dhe të nenit 11, të ligjit nr. 90/2012, “Për organizimin dhe funksionimin e administratës shtetërore”, vendimit të Këshillit të
Ministrave nr. 505, datë 13.9.2017, “Për përcaktimin e fushës së përgjegjësisë shtetërore të Ministrisë së
Arsimit, Sportit dhe Rinisë”,

URDHËROJ:

1. Delegimin e kompetencave të titullarit të Ministrisë së Arsimit, Sportit dhe Rinisë, Sekretarit të
Përgjithshëm të Ministrisë së Arsimit, Sportit dhe Rinisë, z. Koli Bele, me përjashtim të kompetencave që
i janë dhënë ekskluzivisht ministrit, sipas kuadrit ligjor në fuqi.
2. Ministri i Arsimit, Sportit dhe Rinisë do të mbikëqyrë realizimin e kompetencave të deleguara, si
dhe do të revokojë çdo akt që nuk do të jetë në përputhje me fushën e veprimtarisë dhe politikat e
Ministrisë së Arsimit, Sportit dhe Rinisë.
3. Kompetencat sipas pikës 1 të këtij urdhri do të ushtrohen deri në shfuqizimin e tij.



4. Për zbatimin e këtij urdhri ngarkohet Sekretari i Përgjithshëm i Ministrisë së Arsimit, Sportit dhe
Rinisë, z. Koli Bele.
Ky urdhër hyn në fuqi menjëherë dhe botohet në Fletoren Zyrtare.

